A jelenlegi keretből Ő volt az, aki egyedüliként játszott ebben a sikeres szezonban, s persze egyedül Xavi kilenc éve tagja a keretnek. A bajnoki címmel záruló évad során 17-szer jutott szóhoz, és egy gólt szerzett (amely győzelmet ért a Valladolid ellen). Híres társai voltak többek között: Abelardo, Figo, Sergi, Hesp, Luis Enrique és Cocu. Az idény végén tagja volt az Inaki Sáez irányította, junior-világbajnoki címet szerző válogatottnak. Az 1999–2000-es bajnokság is szép emlékeket idézhet fel Xaviban, ekkor, Josep Guardiola sérülése miatt a szezon nagy részében a pályán volt. A legendás csapatkapitány Olaszországba távozása után pedig már biztos kezdőjátékosként mutathatta meg, mire képes. Minden évadjában legalább húsz bajnokit játszott, tétmérkőzések tekintetében a 2001-2002-es idény volt a csúcs, amikor 52 találkozón vett részt. Tehetsége a kezdetektől szembetűnő volt, s így idővel a felnőtt válogatottban is bemutatkozhatott. Játszott a 2002-es koreai-japán közös rendezésű Világbajnokságon és a portugáliai Eb-n is. Emlékezetes teljesítményt nyújtott a 2003–2004-es szezonban a Real Madrid elleni, Santiago Bernabéu-beli mérkőzésen, ahol a 86. percben szerzett góljával (átemelte a kifutó Casillast) a Barca mindhárom pontot elhozta az ősi rivális otthonából, valamint a 2008-2009-es idényben (szintén a Bernabéu-beli klasszikuson), amikor négy gólpasszal segítette hozzá csapatát a 6-2-es győzelemhez. A 2008-as Európa-bajnokság legjobb játékosának választották amikor a spanyol nemzeti csapatot a győzelemhez segítette. A 2014/15-ös szezonban bejelentette, hogy az idény végén visszavonul.